આવા મુખોટા ભર્યા લોકો વચે કોઈ વેલ એજ્યુકેટેડ અને યંગ છોકરો આવીને આવું માંગે તો? હાઇકોર્ટના સીનીયર જજની જેમ આપણે તો આપણો ફેસલો સંભળાવી દઈએ નહિ, કંઈપણ જાણ્યા સમજ્યા વગર. પણ આવું કોઈક માંગે છે, હોટેલોમાં, લગ્ન પ્રસંગોમાં, કે મોટા જમણવાર હોઈ તેવા પ્રસંગોમાં. પૈસે ટકે સમૃદ્ધ, એજ્યુકેટેડ અને મેચ્યોર પણ. છતાં હા, આવું વધારાનું ફૂડ તે જુદા જુદા સ્થળોએ જઈ ઉઘરાવે છે. નીલ છે તેનું નામ, દિલ્હીનો રહેવાસી, ત્યાં જ આવી શરૂઆત કરી અને આજે ઘણા સીટીમાં તેમના રોબીન્સ આવું કરે છે. આવું ફૂડ ઉઘરાવી આ લોકો કરે છે શું? તો આ લોકો આવું ફૂડને વ્યવસ્થિત પેક કરી અને ગરીબો કે ભૂખ્યા લોકોને આપી, તેમને જમાડે છે, તેમની ભૂખ સંતોષે છે. આ કોઈ સંસ્થા નથી, નથી કોઈ NGO, કોઈ ઓફીસ નહિ કોઈ બ્રાંચ નહિ, કોઈ સાહેબ નહિ કોઈ નોકર નહિ. અને મૂળ વાત કોઈ ફંડ પણ નહિ. ઝીરો ફંડ ની ટેગ સાથે તેઓ આવું સરાહનીય કામ કરે છે. તમારે જો જોડાવું હોઈ તો તમારી પાસે તમારો સમય માંગે છે. તમે કેટલો ફ્રી ટાઈમ તેમને આપી શકો, તે મુજબ તમને તેમાં શામિલ કરે છે. વળતર કઈ નહિ. કોઈપણ જાતનો બદલો નહિ, તમે તમારો સમય આપ્યો, તો તે સમય દરમિયાન તમારે તમારા શહેરમાં આવું વધારાનું ફૂડ ભેગું કરી અને યોગ્ય જગ્યાએ પહોચાડવાનું. બસ બીજું કસું જ નહિ, હા તમને તેના ફોટા લઇ અને બીજા લોકોને પ્રોત્સાહન મળી રહે તે માટે તેમનું ફેસબુક પેઈજ કે વેબ ઉપર તમે મૂકી શકો.